
Előterjesztés

Fácánkert Község Önkormányzata Képviselő-testületének

2015. november 26. napján tartandó ülésére 
Tárgy: Fácánkert Község Önkormányzata Helyi Esélyegyenlőségi Programja felülvizsgálatának elfogadása
Előterjesztő, előadó : Tóth Adrienn jegyző
Az előterjesztést készítette: Rikker Anita Márta ifjúsági referens
Tisztelt Képviselő-testület!

Fácánkert Község  Önkormányzatának Képviselő-testülete a  72/2013 (VI.10).  sz.  határozatával fogadta el és hagyta jóvá a 2013. július 01. napjától 2018. június 30. napjáig hatályos Fácánkert Község   Önkormányzatának Helyi Esélyegyenlőségi Programját (a továbbiakban: HEP) valamint döntött annak felülvizsgálatáról az 54/2015 (VII.27) képviselő-testületi határozatával. 

Az egyenlő bánásmódról és az esélyegyenlőség előmozdításáról szóló, többször módosított 2003. évi CXXV. törvény (a továbbiakban: törvény) rendelkezik a települési önkormányzatok helyi esélyegyenlőségi programjáról, amelynek értelmében: 

„31. § (1) A község, a város és a főváros kerületeinek önkormányzata (a továbbiakban: települési önkormányzat) ötévente öt évre szóló helyi esélyegyenlőségi programot fogad el.                                                    (2) A helyi esélyegyenlőségi programban helyzetelemzést kell készíteni a hátrányos helyzetű társadalmi csoportok - különös tekintettel a nők, a mélyszegénységben élők, romák, a fogyatékkal élő személyek, valamint a gyermekek és idősek csoportjára - oktatási, lakhatási, foglalkoztatási, egészségügyi és szociális helyzetéről, illetve a helyzetelemzésen alapuló intézkedési tervben meg kell határozni a helyzetelemzés során feltárt problémák komplex kezelése érdekében szükséges intézkedéseket. A helyzetelemzés és az intézkedési terv elfogadása során figyelembe kell venni a települési kisebbségi önkormányzatok véleményét. A helyi esélyegyenlőségi programot a társadalmi felzárkózásért felelős miniszter által meghatározott részletes szabályok alapján kell elkészíteni.                                                                           A programalkotás során gondoskodni kell a helyi esélyegyenlőségi program és a települési önkormányzat által készítendő egyéb fejlesztési tervek, koncepciók, továbbá a közoktatási esélyegyenlőségi terv és az integrált településfejlesztési stratégia anti-szegregációs célkitűzéseinek összhangjáról.                                                                                                                                                                            (3) A helyi esélyegyenlőségi program elkészítése során kiemelt figyelmet kell fordítani                                                    a) az egyenlő bánásmód, az esélyegyenlőség és a társadalmi felzárkózás követelményének érvényesülését segítő intézkedésekre,                                                                                                                                b) az oktatás és a képzés területén a jogellenes elkülönítés megelőzésére, illetve az azzal szembeni fellépésre, továbbá az egyenlő esélyű hozzáférés biztosításához szükséges intézkedésekre,                                                                                                                                              c) a közszolgáltatásokhoz, valamint az egészségügyi szolgáltatásokhoz való egyenlő esélyű hozzáférés biztosításához szükséges intézkedésekre,                                                                                                                              d) olyan intézkedésekre, amelyek csökkentik a hátrányos helyzetűek munkaerő-piaci hátrányait, illetve javítják foglalkoztatási esélyeiket.                                                                                                                              (4) A helyi esélyegyenlőségi program időarányos megvalósulását, illetve a (2) bekezdésben meghatározott helyzet esetleges megváltozását kétévente át kell tekinteni, az áttekintés alapján szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.                                                                                       (5) A helyi esélyegyenlőségi programot a települési önkormányzati köztisztviselők vagy közalkalmazottak készítik el. Képzésüket, a helyi esélyegyenlőségi programok elkészültét és felülvizsgálatát esélyegyenlőségi mentorok segítik. A települési önkormányzati köztisztviselők, közalkalmazottak képzését a Kormány által rendeletben kijelölt szerv végzi.                                                               (6) A települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha az e törvény rendelkezéseinek megfelelő, hatályos helyi esélyegyenlőségi programmal rendelkezik.”  

A felülvizsgálat indokoltsága: 

1./ A HEP intézkedési tervében foglalt feladatok végrehajtására nyitva álló határidők nagy része lejárt, ezért annak hosszabbítása indokolttá vált.                                                                                                             2./  Pályázati úton odaítélt támogatásban csak hatályos helyi esélyegyenlőségi program megléte esetén jogosult az Önkormányzat.                                                                                                                                                  

3./  A második nagyobb része a Programnak az Intézkedési Terv (HEP IT), amelyben a helyzetelemzés által feltárt problémák felülvizsgálata szintén szükséges.

A  felülvizsgálatban együttműködtek a  HEP Fórum tagjai

Kérem az előterjesztést megtárgyalni és elfogadni szíveskedjenek!
Fácánkert, 2015. november 10.












Tóth Adrienn







     jegyző
Határozati javaslat

Fácánkert Község  Önkormányzata Képviselő-testületének   …/2015.(XI.19). határozata Fácánkert Község Önkormányzata  Helyi Esélyegyenlőségi Program felülvizsgálatának elfogadásáról
 1./ Fácánkert Község  Önkormányzatának Képviselő-testülete úgy dönt, hogy az egyenlő bánásmódról és az esélyegyenlőség előmozdításáról szóló, többször módosított 2003. évi CXXV. törvény 31. §-a alapján Fácánkert Község  Önkormányzatának Helyi Esélyegyenlőségi Programjának felülvizsgálatát elfogadja.

2./ A Képviselő-testület felkéri a polgármestert, hogy a döntésről írásban értesítse a Helyi Esélyegyenlőségi Program felülvizsgálatában  résztvevő és közreműködő partnereket. 

3./ A Képviselő-testület felkéri a polgármestert, hogy az 1./-2./ pontban foglalt döntés végrehajtása érdekében a szükséges intézkedést tegye meg. 

Felelős: Orbán Zsolt  polgármester 

Határidő: azonnal

Helyi Esélyegyenlőségi Program – Intézkedési Terv felülvizsgálata

A HEP Intézkedési Tervek átnézésre kerültek. Az Intézkedési Tervben meghatározott célok határideje 2018. június 30, azonban a célok folyamatosan teljesülnek. A különböző csoportok munkanélküliségi mutatóinak csökkentése  érdekében kapcsolatot tart Fácánkert  Község  Önkormányzata  a  Tolna  Megyei Kormányhivatal  Szekszárd  Járási Hivatal Foglalkoztatási Osztályával valamint más szervezetekkel.                                                                                                      A Fácánkerti Faluház  közreműködésével felhívjuk a figyelmet képzésekre, betölthető álláshelyekre, segítjük a munkanélküli emberek elhelyezkedési esélyeinek javítását.                                                                                                                A gyermekszegénység mérséklése érdekében különböző szervezetek, intézmények folyamatosan támogatják a rászoruló családokat.                                                                        Az Önkormányzat szociális tűzifajuttatásban részesíti a szociális rendeletében meghatározott feltételeknek megfelelő családokat.

Fácánkert  község intézményeinek akadálymentesítése nem megoldott, továbbra is keressük a lehetőségeket komplex akadálymentesítés megvalósítására.

A HEP-ben az alábbi középületek akadálymentesítése szerepel: Községháza (Fácánkert, árpád u 12), Fácánkerti Faluház (Fácánkert, Árpád u 14), Óvoda (Fácánkert, Árpád u 34), Szálláshely (Fácánkert, Árpád u 34).
Az akadálymentesítés pályázat függvénye, így azokra még nem került sor.
HEP Intézkedési Tervben foglaltak felülvizsgálata.

1.) Intézkedés címe:
InfoMunka , cél: a munkanélküliek segítése a munkába álláshoz szükséges információkhoz való hozzájutáshoz, a munkavállaláshoz szükséges személyre szabott tájékoztatással, információszolgáltatással munkalehetőségekről, képzésekről, segítés önéletrajz írásban, informatika biztosítása. Az intézkedést elsősorban a Fácánkerti  Faluház keretén belül került megvalósításra partnerszervezetek bevonásával.  Az eredményességi mutató megvalósult: Az érintett célcsoport 5 %-a visszatér a munka világába. 2013.06.30-i statisztika szerint  42 fő, 2014.06.30-i statisztika szerint 32 fő
Felülvizsgálat:

· az intézkedés megvalósítás végső határidejének módosítása: az intézkedés folyamatos, végső határidő 2018. június 30.
2.) Intézkedés címe: PÁLYAMUNKA, cél: a pályakezdő munkanélküliek segítése a munkába álláshoz szükséges információkhoz való hozzájutáshoz, információkhoz való hozzájutáshoz, a munkavállaláshoz szükséges személyre szabott tájékoztatással, információszolgáltatással munkalehetőségekről, képzésekről, segítés önéletrajz írásban, informatika biztosítása. Az intézkedést elsősorban a Fácánkerti  Faluház keretén belül került megvalósításra partnerszervezetek bevonásával.  Az eredményességi mutató megvalósult: Az érintett célcsoport 5 %-a visszatér a munka világába. A pályakezdő munkanélküliek száma 2013.06.20-án 5 fő, 2014.06.20-án 4 fő
Felülvizsgálat:

· az intézkedés megvalósítás végső határidejének módosítása: az intézkedés folyamatos, végső határidő 2018. június 30.
3.) Intézkedés címe: Állás nélkül, cél: csökkenjen a 8 általános iskolai végzettségű munkanélküliek száma, a munkavállaláshoz szükséges személyre szabott tájékoztatással, információszolgáltatással munkalehetőségekről, képzésekről, segítés önéletrajz írásban, informatika biztosítása. Az intézkedést elsősorban a Fácánkerti  Faluház keretén belül került megvalósításra partnerszervezetek bevonásával.  Az eredményességi mutató megvalósult:

a 8 általános iskolai végzettségű munkanélküliek közül 2012-ről 2013-ra 5 % munkába áll.

2012.06.30-i adat szerint 8 általános iskolát végzettek száma 21 fő, kevesebb mint 8 általános végzettek száma 0 fő, 2013.06.30-án a 8 általános iskolát végzettek száma 13 fő, kevesebb mint 8 általánost végzettek száma 3 fő, 2014.06.30-án a 8 általános iskolát végzettek száma 9 fő, kevesebb mint 8 általánost végzettek száma 4 fő.
Felülvizsgálat:

· az intézkedés megvalósítás végső határidejének módosítása: az intézkedés folyamatos, végső határidő 2018. június 30.
4.)  Intézkedés címe: FÁCÁN program, cél: egy helyi foglalkoztatási program kidolgozása, Az intézkedést elsősorban a Fácánkert Község Önkormányzata valósította meg, partnerszervezetek bevonásával.  Az eredményességi mutató megvalósult: Szociális szövetkezeti program kidolgozása 1 db, Munkacsoport felállása 5 taggal.
Felülvizsgálat:

· Szociális szövetkezet létrehozása csak pályázat segítségével tud megvalósulni, ezért feladat pályázatok keresése és beadása e témában
· új határidő: Szociális szövetkezet felállítása 2018. június 30-ig.

5.) Intézkedés címe: Munka 55 éven felül, cél: 55 éven felüliek munkához jutásának elősegítése, a munkáltatók figyelmének felhívásával az 55 éven felüliek foglalkoztatási előnyeire, az érintett csoport  tájékoztatása foglalkoztatási programokról, lehetőségekről, alternatív munkalehetőségekről.  Az intézkedést elsősorban a Fácánkerti  Faluház keretén belül került megvalósításra partnerszervezetek bevonásával Az eredményességi mutató: a 2011. évi bázisévhez képest 5 %-kal csökken az 55 éven felüliek száma 

2011.06.30-i bázisadat: 6 fő

2013.06.30-i adat: 4 fő

2014.06.30-i adat: 3 fő
Felülvizsgálat:

· az intézkedés megvalósítás végső határidejének módosítása: az intézkedés folyamatos, végső határidő 2018. június 30.
6.) Intézkedés címe: Netre fel, cél: minél több idős ember ismerkedjen meg a számítógép világával és az internettel. . Az intézkedést elsősorban a Fácánkerti  Faluház keretén belül került megvalósításra partnerszervezetek bevonásával. Az eredményességi mutató megvalósult, 1 alkalommal számítógépes tanfolyam került megvalósításra, 10 fő részvételével. 
Felülvizsgálat:

· a megvalósítás folyamatos, minden évben rendszeresen szervezünk számítógépes programot az idősebb korosztálynak
· cél: minden évben, évente legalább 1 alkalommal számítógépes tanfolyam megvalósítása minimum 10 fő részvételével alkalmanként
· az intézkedés megvalósítás végső határidejének módosítása: az intézkedés folyamatos, végső határidő 2018. június 30.
7.) Intézkedés címe: Nők állásban, cél csökkenjen a regisztrált munkanélküli nők száma,  az érintett csoport  tájékoztatása foglalkoztatási programokról, lehetőségekről, alternatív munkalehetőségekről. . Az intézkedést elsősorban a Fácánkerti  Faluház keretén belül került megvalósításra partnerszervezetek bevonásával. Az eredményességi mutató: a 2011. évi bázisévhez képest  10 %-kal csökken a munkanélküli nők száma.  

Bázisév 2011.06.30-i adat: 20 fő, 

2013.06.30-i adat: 17 fő

2014.06.30-i adat: 14 fő 
Felülvizsgálat:

· az intézkedés megvalósítás végső határidejének módosítása: az intézkedés folyamatos, végső határidő 2018. június 30.
8.) Intézkedés címe: Akadályok nélkül, cél: középületek akadálymentesítése (Községháza, Faluház, Óvoda, Szálláshely). A középületek nagy része részben  akadálymentesített (elsősorban fizikai akadálymentesítés valósult meg a Községháza, Faluház épületeknél. Az akadálymentesítéssel összefüggő pályázatokat folyamatosan figyeli Fácánkert Község Önkormányzata. Eredményességi mutató: Komplex akadálymentesített épületek száma, még nem valósult meg forráshiány miatt.
Felülvizsgálat:
· Pályázat hiányában a komplex akadálymentesítés még nem valósult meg

· az intézkedés megvalósítás végső határidejének módosítása: az intézkedés folyamatos, végső határidő 2018. június 30.

9.) Intézkedés címe: Továbbtanulási nyomon követési tematika kidolgozása, cél: nyomon követési tematika kidolgozása, hányan tudják a 8. osztályt befejezni, illetve hol  tanulnak tovább. A tematika elkészült 2013. év végére. 2014.06.30-i kiküldésre került a tematikában szereplő kérdőív, 2015.06.30-i határidővel szintén kiküldésre került a  kérdőív.
Felülvizsgálat:

· az intézkedés megvalósult 2013. 12.31-ig (nyomon követési tematika kidolgozása) ezt követően a rendszeres adatgyűjtés szükséges minden év június 30. határidővel 2018. június 30-ig.

A HEP fórum javasolja, miután az intézkedési tervben megfogalmazott célkitűzések még nem minden területen tudtak teljesülni, továbbá a már megvalósult célkitűzések továbbra is fontos feladatot képviselnek az esélyegyenlőség megteremtése érdekében, ezért az elkövetkezendő két évre az intézkedési tervek határidejét hosszabbítsa meg az önkormányzat képviselő-testülete és egyben határozatot hozzon  a HEP felülvizsgálat megvalósulásáról.

.











Rikker Anita Márta 
